Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
S Ú Ť A Ž N É    P O D K L A D Y	
Zákazka nebežného charakteru podľa § 9 ods. 9 zákona NR SR č. 25/2006 Z. z. o verejnom obstarávaní a o zmene a doplnení niektorých zákonov na poskytnutie služby „Výber projektového a finančného manažéra pre projekt s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577“.
1. Identifikácia obstarávateľa
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
2. Typ zmluvy
Zmluva na externý projektový manažment uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov.
3. Miesto dodania predmetu zákazky
Mesto Dunajská Streda (Mestský úrad Dunajská Streda), Hlavná 50/16, 929 01 Dunajská Streda.
4. Podrobný opis predmetu zákazky a jeho obsah
Predmetom obstarávania je výber projektového a finančného manažéra pre projekt s názvom „Skvalitňovanie výkonu terénnej sociálnej práce a jej dopad na klienta, jeho rodinu a komunitu“, kód ITMS: 27120130577, realizovaného v rámci Operačného programu Zamestnanosť a sociálna inklúzia, Opatrenie 2.1: Podpora sociálnej inklúzie osôb ohrozených sociálnym vylúčením alebo sociálne vylúčených prostredníctvom rozvoja služieb starostlivosti s osobitným zreteľom na marginalizované rómske komunity.

Úlohy projektového manažéra: 
-	zodpovedá za celkové riadenie projektu,
-	zabezpečuje plynulú realizáciu aktivít projektu,
-	zodpovedá za včasné a správne zostavovanie a odosielanie monitorovacích správ v pravidelných intervaloch určených v Žiadosti o NFP a v Zmluve o poskytovaní NFP,
-	zabezpečuje publicitu a informovanosť projektu v súlade s manuálom pre publicitu projektu,
-	poskytuje všetku potrebnú súčinnosť riadiacemu orgánu (ďalej len „RO“), resp. sprostredkovateľskému orgánu pod riadiacim orgánom (ďalej len „SORO“) počas realizácie aktivít projektu,
-	zúčastňuje sa kontrol na mieste vykonávaných RO, SORO, resp. iným oprávneným orgánom,
-	pri výkone svojej práce úzko spolupracuje s: 
o	vedením mesta, 
o	terénnymi sociálnymi pracovníkmi (ďalej len „TSP“), 
o	asistentmi terénnych sociálnych pracovníkov (ďalej len „ATSP“), 
o	vedúcou Odboru školstva, sociálnych vecí, športu a kultúry MsÚ Dunajská Streda, 
o	referentom verejného obstarávania, rozvojovej stratégie a štrukturálnej fondov MsÚ Dunajská Streda,
o	pracovníkmi Odboru finančného a evidencie majetku MsÚ DS.

Úlohy finančného manažéra:
-	zodpovedá za prípravu všetkých typov žiadostí o platbu,
-	zodpovedá za celkové finančné riadenie projektu,
-	koordinuje správne vedenie účtovnej evidencie v súlade so Zmluvou o poskytnutie NFP, resp. s inými dokumentmi vydanými príslušným RO, resp. SORO,
-	poskytuje všetku potrebnú súčinnosť riadiacemu orgánu (ďalej len „RO“), resp. sprostredkovateľskému orgánu pod riadiacim orgánom (ďalej len „SORO“) počas realizácie aktivít projektu,
-	zúčastňuje sa kontrol na mieste vykonávaných RO, SORO, resp. iným oprávneným orgánom,
-	pri výkone svojej práce úzko spolupracuje s: 
o	vedením mesta, 
o	terénnymi sociálnymi pracovníkmi (ďalej len „TSP“), 
o	asistentmi terénnych sociálnych pracovníkov (ďalej len „ATSP“), 
o	vedúcou Odboru školstva, sociálnych vecí, športu a kultúry MsÚ Dunajská Streda, 
o	referentom verejného obstarávania, rozvojovej stratégie a štrukturálnej fondov MsÚ Dunajská Streda,
o	pracovníkmi Odboru finančného a evidencie majetku MsÚ DS.
5. Podmienky účasti
Uchádzač predloží doklad o oprávnení podnikať v predmete zákazky na preukázanie splnenia podmienok účasti. Doklad o oprávnení podnikať nesmie byť starší ako 3 mesiace ku dňu uplynutia lehoty na predkladanie ponúk. Uchádzač, ktorý nesplní podmienky účasti (resp. nedodá požadované podklady na preukázania splnenia podmienok účasti) bude zo súťaže automaticky vylúčený.
6. Zmluvná cena
Pri stanovení zmluvnej ceny záujemca vychádza z dokumentov publikovaných RO, resp. SORO. Výsledná cenová ponuka má obsahovať konkrétnu cenu bez DPH, výšku DPH a konečnú cenu s DPH podľa formulára v  prílohe č. 1.
7. Variantné riešenia
Nie sú.
8. Lehota na dodanie predmetu zákazky
Úspešný uchádzač je povinný poskytovať službu do 30.11.2015 v súlade s účinnou Zmluvou o poskytnutí nenávratného finančného príspevku č. 071/2014-IZ-5.0/V, resp. jej účinných dodatkov.
9. Hlavné podmienky financovania a platobné podmienky
Predmet obstarávania bude financovaný z Európskeho sociálneho fondu, zo štátneho rozpočtu Slovenskej republiky a z rozpočtu mesta Dunajská Streda. Všetky finančné náležitosti sú špecifikované v dokumentoch Riadiaceho orgánu a v návrhu Zmluvy na externý projektový manažment (Príloha č. 2).
10. Pokyn k predloženiu ponuky
Predložená ponuka musí byť pevne zviazaná, každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1.	Identifikácia uchádzača (obchodné meno, sídlo/adresa, IČO, DIČ, IČ pre DPH, bankové spojenie, číslo účtu v tvare BBAN a IBAN, telefónne číslo, e-mail)
2.	Doklad o oprávnení podnikať v zmysle bodu č. 5.
3.	Cenu  rozpísanú  podľa prílohy č. 1.
4.	Návrh zmluvy na externý projektový manažment podľa prílohy č. 2 parafovaný štatutárnym zástupcom uchádzača.
Ponuky sa predkladajú v 1 originálnej verzii.
11. Kritéria na hodnotenie ponúk
Kritériom na vyhodnotenie ponúk bude najnižšia výsledná cena s DPH (konečná cena) za komplexné zabezpečenie popísaných služieb.
12. Lehota a miesto na predkladanie ponúk
Ponuky  je potrebné doručiť v listinnej podobe na adresu  uvedenú v bode 1 týchto súťažných podkladov v termíne do 23.06.2014 do 10.00 hod. Na obálke je potrebné uviesť:
1. „NEOTVÁRAŤ“.
2. Identifikačné údaje uchádzača (obchodné meno, sídlo/miesto podnikania a IČO).
2. Názov predmetu obstarávania „Výber projektového a finančného manažéra pre projekt s názvom - Skvalitňovanie výkonu terénnej sociálnej práce a jej dopad na klienta, jeho rodinu a komunitu, kód ITMS: 27120130577". 
3. Meno kontaktnej osoby (Mgr. Marián Herceg).

Ponuky sa predkladajú v slovenskom jazyku a v mene EURO.
13. Lehota viazanosti ponúk:
do 30.07.2014
14. Doplňujúce informácie:
Verejný obstarávateľ stanovil finančný limit na predmet zákazky v nasledujúcej podobe:
Názov 	Stanovený limit v Eur s DPH	
Projektový manažér	•	Maximálny počet hodín – 18 mesiacov x 12 hodín = 216 hodín, pričom hodinová sadzba nemôže presiahnuť 13,15 € s DPH	
Finančný manažér	•	Maximálny počet hodín – 18 mesiacov x 12 hodín = 216 hodín, pričom hodinová sadzba nemôže presiahnuť 12,57 € s DPH	

V prípade, že najnižšia cenová ponuka presiahne predpokladaný rozpočet verejného obstarávateľa vyhradený na tento účel, verejný obstarávateľ si vyhradzuje právo rokovať o podmienkach uzavretia zmluvy na externý projektový manažment, resp. neuzavrieť zmluvu na predmet zákazky a zrušiť verejné obstarávanie.
15. Kontaktná osoba
Za vecné otázky:
Mgr. Marián Herceg
marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
vo@3connect.sk 

Dátum: 17.06.2014	

Ing. Zsuzsanna Andrássy PhD.
osoba splnomocnená na výkon VO

							

Dátum zverejnenie výzvy: 17.06.2014
Termín predkladania ponúk: 23.06.2014, 10:00 hod.

Projekt terénnej sociálnej práce sa realizuje s podporou:

Implementačná agentúra
pre Operačný program
Zamestnanosť a sociálna inklúzia

PRIESTOR NA VAŠU PRÍLEŽITOSŤ